paragraph_text: Rat Charlieja Wilsona (eng. Charlie Wilson's War) je američka biografska drama iz 2007. godine koja se temelji na istinitoj priči o američkom kongresmenu Charlieju Wilsonu koji je u suradnji s operativcem CIA-e Gustom Avrakotosom pokrenuo tzv. Operaciju Cyclone – program organiziranja podrške afganistanskim mudžahedinima tijekom sovjetskog rata u Afganistanu.